ร้านนี้ตั้งอยู่ไกลออกมาจากตัวเมืองมาทางแม่โจ้ จนถึงแยกไฟแดงก่อนถึงม.แม่โจ้ 1 แยก(แยก believe) ให้เลยไปอีกนิดหน่อยจะเจอตึกแถวอยู่ทางซ้ายมือ(ติดกับร้าน chill & grill steak bar) มีป้ายร้านมองเห็นง่ายชัดเจนค่ะ ร้านเปิดตั้งแต่ 11 โมงถึง 4 ทุ่ม เฉพาะวันพุธเปิด 4 โมงเย็นถึง 4 ทุ่ม เมนูมีทั้งติ่มซำพร้อมนึ่งสดมากกว่า 20 ชนิด อาหารจีนสไตล์เหลา และอาหารจานเดียวสารพัดอย่างเกือบ 100 เมนูให้เลือกอร่อย มีผักสดและน้ำดื่มฟรี(บริการตัวเอง) อาหารทุกชนิดถ้าเทียบราคากับปริมาณถือว่าถูกมาก ติ่มซำเข่งละ 20฿ ไส้หมูกุ้งมาแบบกำลังดีแต่น้ำราดบางเข่งยังข้นเป็นแป้งมากไปหน่อย แต่รสชาดโดยรวมอร่อยใช้ได้เลย แมงกระพรุนน้ำมันงา(120฿) รสชาติกรุบๆกินคู่กับน้ำจิ้มพริกเผาที่ให้มาอร่อยเข้ากันมากค่ะ จานสุดท้ายเป็นโกยซี่หมี่ทะเล(50฿) ปริมาณเยอะเกินราคามาก เครื่องทะเลจัดเต็ม รสอร่อยเลยทีเดียว ที่จริงยังมีเมนูน่าสนใจอีกหลายเมนูที่น่าลอง อาหารเด็ดๆราคาไม่แพงแบบนี้รับรองต้องมีครั้งต่อไปแน่นอนค่ะ ส่วนใครได้มีโอกาสมาทางแม่โจ้แล้วอยากกินติ่มซำและอาหารจีนอร่อยๆขอแนะนำร้านนี้เลยค่ะ